Nr. 15.134/14.04.2022

**REFERAT DE APROBARE**

**la Proiectul de hotărâre** **privind privind darea ȋn administrarea**

**Centrului Militar Zonal Cluj a unui autovehicul**

|  |
| --- |
| **Secțiunea 1** - **Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Prin adresa nr. 165/17.01.2022, înregistrată la Consiliul Județean Cluj sub nr. 1946/17.01.2022, Centrul Militar Zonal Cluj a solicitat asigurarea unui autoturism de teren pentru activitatea specifică pe linia mobilizării populației în zona de responsabilitate a județului Cluj și în întreaga zonă de responsabilitate teritorială a Centrului, respectiv în județele Bistrița, Mureș, Sălaj și Satu-Mare.  Activitatea Centrului Militar Zonal Cluj este reglementată de Legea privind pregătirea populaţiei pentru apărare nr. 446/2006, cu modificările şi completările ulterioare, iar potrivit prevederilor art. 76 “*Consiliile judeţene/locale şi ale sectoarelor municipiului Bucureşti sunt obligate să asigure centrelor militare din raza lor de activitate terenurile, localurile, instalaţiile de telecomunicaţii, sistemele şi serviciile informatice,* ***autoturismele****, alte dotări şi materiale, precum şi fondurile necesare desfăşurării activităţii specifice, potrivit normelor stabilite prin hotărâre a Guvernului.”*  Având în vedere obligația Consiliului Județean Cluj privind asigurarea dotărilor materiale și fondurilor necesare pentru centrele militare din raza de activitate, se propune darea ȋn administrare a autoutilitarei marca DACIA model DUSTER, cu numărul de înmatriculare CJ 17 LJO, din parcul auto al Consiliului Județean Cluj către Centrul Militar Zonal Cluj. |
| * 1. **Cerinţe care reclamă oportunitatea actului administrativ:** |
| Darea în administrare a bunurilor proprietate publică (aplicabilă și bunurilor proprietate privată conform art. 362 alin. (3)) este reglementată în prezent de dispozițiile art. 298-301 din O.U.G. nr. 57/2019 privind Codul administrativ, cu modificările și completările ulterioare, precum și de dispozițiile Legii nr. 287/2009 privind Codul civil, cu modificările și completările ulterioare.  Conform prevederilor art. 868 din Codul civil, dreptul de administrare aparține regiilor autonome, sau după caz, autorităților administrației publice centrale/locale și altor instituții publice de interes național/județean sau local.  Totodată potrivit prevederilor art. 297 coroborate cu prevederile art. 362 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, bunurile proprietate publică/privată ale unităților administrativ-teritoriale pot fi date în administrare instituțiilor publice, regiilor autonome, autorităților administrației publice centrale sau locale, precum și altor instituții de interes public național/ județean/ local.  În considerarea caracterului de instituție publică a Centrului Militar Zonal Cluj – componentă a armatei, conform art. 20 din Legea nr. 446/2006 – modalitatea de exercitare a dreptului de proprietate privată a Județului Cluj asupra bunului mobil, constă în constituirea dreptului de administrare în favoarea Centrului Militar Zonal Cluj.  În conformitate cu prevederile art. 299 din Codul administrativ, hotărârea consiliului județean, prin care se constituie dreptul de administrare, cuprinde cel puțin următoarele elemente:  **“***a) datele de identificare a bunului care face obiectul dării în administrare şi valoarea de inventar a acestuia;*  *b) destinaţia bunului care face obiectul dării în administrare;*  *c) termenul de predare-primire a bunului*.”  Principalele drepturi și obligații ale titularilor dreptului de administrare sunt cele prevăzute la art. 300 din Ordonanța de Urgență nr. 57/2019 privind Codul administrativ, cu modificările și completările ulterioare, care vor fi reproduse și în contractul de dare în administrare a bunului mobil, alături de alte drepturi și obligații specifice utilizării bunului ce face obiectul constituirii dreptului de administrare. |
| 1. **Schimbări preconizate:** |
| Bunul mobil va fi utilizat de Centrul Militar Zonal Cluj, iar toate drepturile și obligațiile privind utilizarea bunului vor reveni structurii care deține dreptul de administrare |
| **Secțiunea a 2-a - Impactul socio-economic:** |
| nu este cazul. |
| **Secțiunea a 3-a - Impactul financiar asupra bugetului judeţului pe termen scurt (an curent)/lung:** |
| Constituirea dreptului de administrare asupra autoutilitarei marca DACIA model DUSTER, cu numărul de înmatriculare CJ 17 LJO, în favoarea Centrului Militar Zonal Cluj, presupune o reducere a cheltuielilor din bugetul Județului Cluj, ocazionate de întreținerea bunului. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Ca urmare a emiterii hotărârii, între Județul Cluj și Centrul Militar Zonal Cluj se va încheia un contract de administrare a bunului mobil. |
| **Secțiunea a 6-a – Anexe la referatul de aprobare:** |
| Adresa nr. 165/17.01.2022, înregistrată la Consiliul Județean Cluj sub nr. 1946/17.01.2022, Centrul Militar Zonal Cluj |

**INIȚIATOR,**

**PREȘEDINTE**

Alin Tișe

**P R O I E C T DE H O T Ă R Â R E**

**privind darea ȋn administrarea Centrului Militar Zonal Cluj a unui autovehicul**

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ......... din …. ...... privind privind darea ȋn administrarea Centrului Militar Zonal Cluj a unui autovehicul, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 15.134/14.04.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. ……. şi Avizul cu nr...... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de Hotărârea Consiliului Județean Cluj nr. 21/2022 privind aprobarea bugetului general propriu al Județului Cluj pe anul 2022;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. c) și d), alin. (4) lit. b), alin. (5) lit. g), ale art. 298 – 301 și ale art. 362 alin. (1) și (3) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 - 870 din Legea privind Codul civil nr. 287/2009, republicată, cu modificările şi completările ulterioare;
* art.27, art.30, art. 35 din Legea apărării naţionale a României nr. 45/1994, cu modificările şi completările ulterioare;
* Legea nr. 132/1997privind rechiziţiile de bunuri şi prestările de servicii în interes public, republicată, cu modificările și completările ulterioare;
* art. 47 din Legea privind pregătirea economiei naţionale şi a teritoriului pentru apărare nr. 477/2003, republicată;
* art. 20 și art. 76 alin. (1) din Legea nr. 446/2006 privind pregătirea populaţiei pentru apărare, cu modificările și completările ulterioare;
* Hotărârea Guvernului nr. 414/1997 pentru aprobarea Normelor maximale privind dotarea centrelor militare judeţene, municipale şi ale sectoarelor municipiului Bucureşti;
* Hotărârii Guvernului pentru actualizarea Instrucţiunilor privind întocmirea şi actualizarea monografiei economico-militare a judeţului, respectiv a municipiului Bucureşti nr. 1174/2011;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se aprobă darea în administrarea Centrului Militar Zonal Cluj, pe o perioadă de 5 ani, a autovehicolului cu categoria de folosință autoutilitară, având datele de identificare și valoarea de inventar cuprinse în **Anexa nr.1**, care face parte integrantă din prezenta hotărâre.

**Art. 2. (1)** Se aprobă contractul de administrare cuprins în **Anexa nr. 2**, care face parte integrantă din prezenta hotărâre.

**(2)** Contractul de dare în administrare se încheie, între Județul Cluj și Centrul Militar Zonal Cluj, în termen de maximum 30 de zile de la data comunicării prezentei hotărâri.

**Art. 3. (1)** Predarea - preluarea bunului prevăzut la art. 1 alin. (1) se face în baza unui proces-verbal încheiat între Judeţul Cluj şi Centrul Militar Zonal Cluj, încheiat în termen de maximum 10 de zile de la data semnării contractului de administrare de către ultima parte și care va fi anexat contractului de administrare.

**(2)** Un exemplar al contractului de administrare și al procesului-verbal de predare – primire se va arhiva la Direcţia Generală Buget-Finanţe, Resurse Umane- Serviciul SSM-PSI, Logistic - din cadrul aparatului de specialitate al Consiliului Judeţean Cluj.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane - Serviciul SSM-PSI, Logistic.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane - Serviciul SSM-PSI, Logistic, Centrului Militar Zonal Cluj, precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi pe pagina de internet „www.cjcluj.ro".

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

**Anexa nr. 1**

**La Hotărârea nr. ……2022**

**Datele de identificare**

**ale autovehicolului care se dă în administrarea Centrului Militar Zonal Cluj**

|  |  |  |  |  |  |
| --- | --- | --- | --- | --- | --- |
| **Nr.**  **crt** | **Numar inventar** | **Denumire mijloc fix și caracteristici tehnice** | **An achiziție** | **Valoare inventar (lei)** | **Valoare amortizare (lei)** |
| 1. | 400818 | Dacia Duster Laureate, CJ 17 LJO  serie sasiu UU1HSD1DG55567212 | 2016 | 86369,91 | 86369,91 |

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Anexa nr. 2**

**La Hotărârea nr. ……2022**

**ROMÂNIA MINISTERUL APĂRĂRII NAȚIONALE**

**JUDEŢUL CLUJ CENTRUL MILITAR ZONAL CLUJ**

**CONSILIUL JUDEŢEAN**

**Nr. \_\_\_\_\_\_\_\_\_\_/ \_\_\_\_\_\_\_\_\_\_\_\_\_\_ Nr. \_\_\_\_\_\_\_\_\_\_\_/ \_\_\_\_\_\_\_\_\_\_\_\_\_\_\_\_**

**CONTRACT DE ADMINISTRARE**

**1. PĂRȚILE CONTRACTANTE**

**1.1.** **JUDEȚUL CLUJ** cu sediul în municipiul Cluj-Napoca, Calea Dorobanților, nr. 106, cod fiscal 4288110, cont nr. RO40TREZ24A660601510228X deschis la Trezoreria Municipiului Cluj-Napoca, reprezentat legal prin Președintele Consiliului Județean Cluj, domnul Alin Tișe, în calitate de **Proprietar,** pe de o parte

şi

**1.2.** **CENTRUL** **MILITAR ZONAL CLUJ**- UM 02426, cu sediul în municipiul Cluj-Napoca, str. Calea Dorobanților , nr.8-10, cod fiscal 4354541 cont nr. RO43TREZ23A600200203030X deschis la Trezoreria Municipiului Cluj-Napoca, reprezentat legal, prin Comandantul Centrului Militar Zonal Cluj, în calitate de **Administrator,** pe de altă parte

au convenit încheierea, în temeiul Hotărârii Consiliului Județean Cluj nr. …./2022, a prezentului contract de administrare, cu respectarea următoarelor clauze:

**2. OBIECTUL CONTRACTULUI**

**2.1.** Obiectul contractului îl constituie darea în administrare a bunului – autoutilitară marca DACIA model DUSTER LAUREATE, cu numărul de înmatriculare CJ 17 LJO, număr de inventar 400818 , serie sașiu UU1HSD1DG55567212, achiziționată în anul 2016, cu o valoare de inventar de 86369,91 lei.

**3. DURATA CONTRACTULUI**

**3.1.** Durata contractului de administrare este de 5ani.

**3.2.** Prezentul contract intră în vigoare la data semnării, produce efecte pentru o perioadă de 5 ani, dacă nu încetează anterior expirării duratei conform termenilor acestuia.

**3.3.** Prin acordul părților, prezentul contract poate poate fi prelungit prin act adițional.

**4. DREPTURILE ȘI OBLIGAŢIILE PĂRȚILOR**

**4.1.** **Proprietarul are următoarele drepturi:**

1. să stabilească destinația bunului dat spre administrare
2. să monitorizeze situația bunului dat în administrare, respectiv dacă acesta este folosit în conformitate cu destinația avută la momentul constituirii dreptului de administrare;
3. să solicite încetarea administrării și restituirea bunurilor, atunci când interesul public legitim o impune.

**4.2. Proprietarul se obligă:**

1. să predea spre administrare bunul pe bază de proces verbal de predare-primire;

**4.3. Administratorul are următoarele drepturi:**

1. să preia în administrare bunul mobile care constituie obiectul prezentului contract pe bază de proces verbal de predare-primire;
2. săintervină în orice cerere sau acțiune în justiție având ca obiect bunul administrat;

**4.4. Administratorul se obligă:**

1. să asigure paza, protecția și să conserve bunul date în administrare cu prudența și diligența unui bun proprietar și să suporte toate cheltuielile necesare și utile unei bune funcționări;
2. să folosescă/să exploateze și să dispună de bunul primit în administrare în condițiile stabilite de lege sau după caz, în hotărârea de constituire a dreptului de administrare și în conformitate cu destinația acestora determinată prin contract ori, în lipsă, după natura bunului;
3. să păstreze în bune condiții bunul primite în administrare, precum și accesoriile acestuia, să nu le degradeze sau deterioreze;
4. să suporte cheltuielile necesare pentru aducerea bunului la starea corespunzătoare de folosință, în cazul degradării acestuia, ca urmare a utilizării necorespunzătoare sau a neasigurării pazei;
5. să obțină avizele/autorizațiile legale necesare pentru funcționare, îmbunătățirea și menținerea caracteristicilor tehnice ale bunurilor primite în administrare;
6. să încheie asigurare pentru daune produse terților, conform prevederilor legislației în vigoare, pentru bunurile primite în administrare;
7. să asigure exploatarea și ȋntretinerea bunului primit ȋn conformitate cu specificațiile producătorului
8. să efectueze reevaluarea bunului primit în administrare, în condițiile legii;
9. să permită accesul proprietarului, în orice moment, pentru efectuarea controlului asupra modului de folosință a bunului primit în administrare și pentru verificarea registrelor/documentelor întocmite în legătură cu acesta;
10. să îl informeze pe proprietar cu privire la orice tulburare adusă de un terț asupra bunului primit în administrare;
11. să răspundă în nume propriu în litigiile referitoare la dreptul de administrare asupra bunului primit în administrare;
12. să arate în fața instanței, titularul dreptului de proprietate în litigiile ce au ca obiect dreptul de proprietate, în condițiile prevăzute de Codul de procedură civilă, în caz contrar purtând răspunderea pentru prejudiciile cauzate ca urmare a neindeplinirii acestei obligații;
13. să țină distinct în contabilitate evidența bunurilor primite în administrare, ȋn conturi extrabilanțiere, să efectueze inventarierea anuala a bunului si sa comunice lista de inventariere proprietarului, Județul Cluj
14. la încetarea dării în administrare, să restituie bunurile în aceeași stare în care le-a primit, exceptând uzura normală de funcționare, conform celor descrise în procesul-verbal de predare primire;

**5. ÎNCETAREA CONTRACTULUI**

**5.1** Prezentul contract încetează:

1. la expirarea duratei pentru care a fost încheiat;
2. prin acordul de voinţă al părţilor contractante, exprimat în scris;
3. prin desființarea/stingerea titlului proprietarului, în acest caz administratorul nefiind în drept să pretindă niciun fel de despăgubiri de la proprietar;
4. prin dispariţia bunului dat în administrare din motive independente de voința părților;
5. prin revocare, dacă administratorul nu-și exercită/exercită cu rea-credință drepturile și obligațiile ce derivă din prezentul contract sau în cazul în care interesul public o impune;
6. prin renunțarea administratorului;
7. alte cauze prevăzute de lege.

**5.2** La încetarea contractului în oricare dintre situațiile prevăzute la art. 5.1, administratorul va preda toate bunul primit în administrare, în locul indicat de proprietar, în caz contrar fiind obligat să îl despăgubească pe proprietar pentru lipsa de folosință.

**6. RĂSPUNDEREA CONTRACTUALĂ**

**6.1.** Pentru nerespectarea obligațiilor asumate prin prezentul contract partea în culpă datorează celeilalte părți daune care vor fi determinate în funcție de prejudiciul produs. Cuantumul prejudiciului va fi stabilit de către un expert tehnic autorizat, cheltuielile aferente efectuării expertizei urmând a fi suportate de către partea în culpă.

**6.2.** Nici una dintre părtile contractante nu răspunde de neexecutarea la termen și/sau de executarea în mod necorespunzător - total sau parţial - a oricărei obligaţii care îi revine în baza prezentului contract, dacă neexecutarea sau executarea necorespunzătoare a obligaţiei respective a fost cauzatã de forta majoră sau de caz fortuit, aşa cum sunt definite de lege.

**6.3.** Partea care invocă forţa majoră/cazul fortuit este obligată să notifice celeilalte părţi, în termen de 5 zile de la producerea evenimentului şi să ia toate măsurile posibile în vederea limitării consecinţelor lui.

**6.4.** Dacă în termen de 15 zile de la producere, evenimentul respectiv nu încetează, părţile au dreptul să-şi notifice încetarea de plin drept a prezentului contract fără ca vreuna dintre ele să pretindă daune - interese.

**7. NOTIFICĂRILE ÎNTRE PĂRȚI.**

**7.1.** În accepţiunea prezentului contract, orice notificare adresată de către una dintre părţi, celeilalte părţi este valabil îndeplinită daca va fi transmisă la sediul acesteia prevăzut în prezentul contract.

**7.2** În cazul în care notificarea se face prin poştă, ea va fi transmisă, prin scrisoare recomandată cu confirmare de primire şi se consideră primită de către destinatar la data menţionată de oficiul poştal primitor pe confirmare.

**7.3** Dacă notificarea se trimite prin fax sau e-mail, ea se consideră primită în prima zi lucrătoare după cea în care a fost expediată.

**7.4** Notificările verbale nu se iau în considerare de nici una dintre părţi, dacă nu sunt confirmate prin intermediul uneia dintre modalitățile prevăzute anterior.

**7.5.** În cazul încetării contractului potrivit art. 5 lit. f), notificarea renunțării administratorului va cuprinde un termen de preaviz rezonabil, care să îi permită proprietarului să preia bunul dat în administrare, în caz contrar, administratorul va repara eventualul prejudiciu cauzat prin renunțarea intempestivă.

**8. LITIGII**

**8.1.** Părţile au convenit ca toate neînţelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanţii lor.

**8.2.** În cazul în care nu este posibilă rezolvarea eventualelor litigii pe cale amiabilă, părţile contractante se vor adresa instanţelor judecătoreşti competente.

**9. CLAUZE FINALE.**

**9.1.** Prezentul contract se executa pe teritoriul României si este guvernat de și interpretat în conformitate cu prevederile legii române. Pentru orice aspect nemenţionat expres în cuprinsul său, prezentul contract se completează cu prevederile Codului civil și dispozițiile legale aplicabile.

**9.2.** Modificarea prezentului contract se poate realiza cu acordul părţilor, prin act adiţional, care va face parte integrantă din contract.

**9.3.** Dacă anumite clauze ale prezentului contract devin ineficiente din punct de vedere juridic, validitatea celorlalte prevederi ale prezentului contract nu va fi afectată. În asemenea situaţii, părţile convin să renegocieze cu buna-credinţă orice clauză devenită ineficientă din punct de vedere juridic, adăugând clauza astfel renegociată prevederilor prezentului contract de administrare.

**9.4.** Procesul verbal de predare-primire a bunurilor care fac obiectul prezentului contract se va încheia în termen de maxim 10 zile de la semnarea contractului de administrare(conform hotărârii de dare în administrare).

**10. ANEXELE CONTRACTULUI**

10.1. Anexele contractului fac parte integrantă din prezentul contract:

1. procesul verbal de predare-primire a bunului

Prezentul contract s-a încheiat, azi ............ în 2 (două) exemplare originale, fiecare pagină fiind semnată de către părți, care declară, totodată, că au primit fiecare, cu ocazia semnării prezentului contract, câte un exemplar.

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | **PROPRIETAR**  **JUDEȚUL CLUJ**  **PREŞEDINTE,** | | **DIRECTOR GENERAL** | |  | |  | | **VIZAT**  **Control Financiar Preventiv** | | **VIZAT Juridic** | | **ADMINISTRATOR,**  **CENTRUL MILITAR ZONAL CLUJ**  **COMANADANT,** |

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

Nr. 15.143/14.04.2022

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | privind darea ȋn administrarea Centrului Militar Zonal Cluj a unui autovehicul | | |
| **Compartiment de resort:** | | Direcţia Generală Buget, Finanțe, Resurse Umane | | |
| **Secțiunea 1 – Documentare și analiză:** | | | | |
| Actele normative prin care se stabilesc atribuții pentru consiliile județene cu privire la asigurarea dotării și funcționarii centrelor militare sunt:   * Legea apărării naţionale a României nr. 45/1994, cu modificările şi completările ulterioare; * Legea nr. 132/1997privind rechiziţiile de bunuri şi prestările de servicii în interes public, republicată, cu modificările și completările ulterioare; * Legea privind pregătirea economiei naţionale şi a teritoriului pentru apărare nr. 477/2003, republicată; * Legea nr. 446/2006 privind pregătirea populaţiei pentru apărare, cu modificările și completările ulterioare; * Hotărârea Guvernului nr. 414/1997 pentru aprobarea Normelor maximale privind dotarea centrelor militare judeţene, municipale şi ale sectoarelor municipiului Bucureşti; * Hotărârii Guvernului pentru actualizarea Instrucţiunilor privind întocmirea şi actualizarea monografiei economico-militare a judeţului, respectiv a municipiului Bucureşti nr. 1174/2011;   În conformitate cu dispozițiile legale menționate, în bugetul Județului Cluj pentru anul 2022, Consiliul Județean Cluj a prevăzut suma de 400.000 lei pentru susținerea financiară aCentrului Militar Zonal Cluj (Hotărârea nr. 21/2022).  În exercitarea atribuțiilor stabilite prin actele normative menționate, consiliul județean pune la dispoziţie centrelor militare judeţene şi ale sectoarelor municipiului Bucureşti monografia economico-militară a unităţilor administrativ-teritoriale respective (Hotărârile Consiliului Județean Cluj nr. 123/2020 privind aprobarea Monografiei economico-militare a judeţului Cluj și nr. 102/2021 privind actualizarea Monografiei economico-militare a judeţului Cluj). | | | | |
| **Secțiunea a 2-a -** **Fundamentare tehnică, respectiv cerințele de natuă tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Potrivit art. 27 și 30 din Lega nr. 45/1994, armata are în organizare: organele centrale ale Ministerului Apărării, categoriile de forte şi organele militare teritoriale. Organele militare teritoriale au în compunere: centre militare zonale, centre militare judeţene şi centre militare ale sectoarelor municipiului Bucureşti.  Articolul 35 prevede că autorităţile administraţiei publice locale, potrivit competentei, au, în timp de pace şi în caz de mobilizare şi de război, în raza lor teritorială, următoarele atribuţii:   1. asigura îndeplinirea de către agenţii economici, instituţiile publice şi persoanele fizice a dispoziţiilor şi măsurilor privind pregătirea populaţiei, economiei şi a teritoriului pentru apărare; 2. urmăresc şi intervin pentru satisfacerea cererilor prezentate de unităţile militare existente în raza lor teritorială pentru nevoile de mobilizare; 3. îndeplinesc măsurile necesare pentru efectuarea de rechiziţii şi chemări pentru prestări de servicii potrivit legii; 4. întocmesc, actualizează şi pun la dispoziţie centrelor militare judeţene şi ale sectoarelor municipiului Bucureşti monografia economico-militară a unităţilor administrativ-teritoriale respective; 5. asigura centrelor militare zonale, judeţene şi ale sectoarelor municipiului Bucureşti terenurile, localurile, instalaţiile de telecomunicaţii, dotările şi fondurile necesare desfăşurării activităţii acestora, potrivit normelor stabilite prin hotărâre a Guvernului;   Potrivit art. 20 din Legea nr. 445/2006, centrele militare, componentă a armatei, au în compunere centre militare zonale, centre militare judeţene şi centre militare ale sectoarelor municipiului Bucureşti. Art.76 stabilește, pentru consiliile judeţene/locale şi ale sectoarelor municipiului Bucureşti următoarele obligații:   * să asigure centrelor militare din raza lor de activitate terenurile, localurile, instalaţiile de telecomunicaţii, sistemele şi serviciile informatice, autoturismele, alte dotări şi materiale, precum şi fondurile necesare desfăşurării activităţii specifice, potrivit normelor stabilite prin hotărâre a Guvernului; * să încheie, pentru centrele militare, contracte de furnizare/prestare de servicii de energie electrică, termică, alimentare cu apă, canalizare, salubritate, televiziune, radio, telefonie, telefax, poştă, fax, precum şi să achite contravaloarea acestor servicii, potrivit tarifelor în vigoare; * să suporte cheltuielile de reparaţii, întreţinere şi amenajare a localurilor centrelor militare zonale, judeţene şi de sector, precum și cheltuielile de modernizare a patrimoniului centrelor militare, cele pentru achiziţionarea de carburanţi-lubrifianţi şi pentru paza localurilor centrelor militare.   În același sens, Hotărârea Guvernului nr. 414/1997, prevede pentru consiliile locale, judeţene, municipale şi ale sectoarelor municipiului Bucureşti, faptul că sunt obligate să asigure, centrelor militare care funcţionează în unităţile administrativ-teritoriale respective, terenurile, localurile, instalaţiile de telecomunicaţii, dotările şi fondurile necesare pentru desfăşurarea activităţii specifice acestora.  Atribuții pentru centrele militare, pentru exercitarea cărora, autovehicolul propus pentru a fi atribuit în administrare, asigură realizarea lor, sunt cuprinse și în Legea nr. 132/1997 și Legea nr. 477/2003. | | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | | |
| Efecte asupra bugetului Județului Cluj pe anul în curs nu sunt prognozate.  Sarcini de natură administrativă:   * încheierea contractului de administrare * predarea – primirea bunului | | | | |
| ***Secțiunea a 4-a - Concluzii/propuneri:*** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește**  cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: director general | Cristina Șchiop | |  |  |
| Verificat: șef serviciu | Tănase Baicu | |  |  |
| Elaborat: consilier | Tudorel Sava | |  |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DGBFRU | 15.04.2022 |  | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
| Cristina Oltean |  | | avizat |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | Individual | | avizat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 4 |  |  |  |